Det er ikke opmuntrende læsning for direktør Per Dam Jensen, når han gennemgår sommerens besøgstal. Den regnfulde og solfattige sommer sætter sine spor på besøgstallene. I de sidste 21 år har juni aldrig været koldere. Fårup Sommerland slutter sæsonen søndag og regner med, at besøgstallet ender på 605.000. Sidste år besøgte 641.000 forlystelsesparken, så tilbagegangen er på knap seks procent. - Selvom vi har haft tilbagegang i besøgstallet, er vi tilfredse alligevel. I løbet af de sidste ni år er det kun to gange, vi har oplevet tilbagegang, siger direktør for Fårup Sommerland, Per Dam Jensen.

Opsummering:
Publikum svigtede sommerlandet. Tilbagegang på knap seks procent i forhold til sidste sommer.